CELEX: 31982D0101
Language: el
Date: 1982-01-27 00:00:00
Title: 82/101/EOK: Απόφαση τής Επιτροπής τής 27ης Ιανουαρίου 1982 περί εξουσιοδοτήσεως παρατάσεως τής προθεσμίας γιά νά ενημερωθεί ο αρμόδιος οργανισμός περί τών αποτελεσμάτων διαγωνισμού στήν Αλγερία, στόν τομέα τού γάλακτος καί τών γαλακτοκομικών προϊόντων

Avis juridique important

|

31982D0101

82/101/EOK: Απόφαση τής Επιτροπής τής 27ης Ιανουαρίου 1982 περί εξουσιοδοτήσεως παρατάσεως τής προθεσμίας γιά νά ενημερωθεί ο αρμόδιος οργανισμός περί τών αποτελεσμάτων διαγωνισμού στήν Αλγερία, στόν τομέα τού γάλακτος καί τών γαλακτοκομικών προϊόντων  

Επίσημη Εφημερίδα αριθ. L 044 της 16/02/1982 σ. 0022 - 0022

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 27ης Ιανουαρίου 1982  περί εξουσιοδοτήσεως παρατάσεως της προθεσμίας για να ενημερωθεί ο αρμόδιος οργανισμός περί των αποτελεσμάτων διαγωνισμού στην Αλγερία, στον τομέα του γάλακτος και των γαλακτοκομικών προϊόντων  (82/101/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 13 παράγραφος 3 και το άρθρο 17 παράγραφος 4,  τον κανονισμό (ΕΟΚ) αριθ. 2729/81 της Επιτροπής της 14ης Σεπτεμβρίου 1981 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής και του καθεστώτος του προκαθορισμού των επιστροφών στον τομέα του γάλακτος και των γαλακτοκομικών προϊόντων (2), όπως τροποποιήθηκε από τον κανονισμό (ΕΟΚ) αριθ. 45/82 (3), και ιδίως το άρθρο 15 παράγραφος 3,  Εκτιμώντας:  ότι το άρθρο 15 παράγραφος 3 του κανονισμού (ΕΟΚ) αριθ. 2729/81 προβλέπει τη δυνατότητα παρατάσεως της προθεσμίας των 40 ημερών από της τελευταίας ημερομηνίας καταθέσεως των προσφορών που πρέπει να τηρήσει ο αιτών το πιστοποιητικό για να ενημερώσει τον εκδόσαντα οργανισμό περί των αποτελεσμάτων του διαγωνισμού που προκηρύσσεται από δημόσιο οργανισμό σε τρίτη χώρα· ότι ένα Κράτος μέλος υπέβαλε αίτηση, κατά τους αναφερομένους όρους, παρατάσεως της προθεσμίας αυτής εφ' οσον ο ενδιαφερόμενος δεν είναι σε θέση να λάβει γνώση των αποτελεσμάτων ειδικού διαγωνισμού στην Αλγερία προ της εκπνοής της προθεσμίας που προβλέπεται, για λόγους που δεν δύνανται να του καταλογισθούν· ότι στους όρους του συμβολαίου του διαγωνισμού αυτού περιλαμβάνεται κυρίως προθεσμία για το δημόσιο οργανισμό της ενδιαφερομένης τρίτης χώρας για να αποφασίσει για την αποδοχή των προσφορών που υπερβαίνει κατά 50 ημέρες την συνήθως προβλεπόμενη προθεσμία·  ότι είναι σκόπιμο στην παρούσα κατάσταση της αγοράς να ληφθεί μέτρο που να ευνοεί την πιθανή προμήθεια σχετικών ποσοτήτων βουτύρου από την Κοινότητα· ότι πρέπει, ως εκ τούτου, να παραταθεί η προθεσμία περί ενημερώσεως του αρμοδίου οργανισμού περί των αποτελεσμάτων του διαγωνισμού· ότι συντρέχει λόγος να προβλεφθεί ότι η ασφάλεια, στην περίπτωση αυτή, παραμένει κτηθείσα εάν ο αιτών το πιστοποιητικό δεν ενημερώσει τον αρμόδιο οργανισμό περί των αποτελεσμάτων του διαγωνισμού προ της εκπνοής της παραταθείσας προθεσμίας,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Όσον αφορά το διαγωνισμό για 6 000 τόνους βουτύρου, που προκηρύχθηκε από το Εθνικό Γραφείο Εμπορίας (ONACO) στην Αλγερία, του οποίου η τελευταία ημερομηνία που καθορίζεται για την κατάθεση των προσφορών είναι στις 11 Δεκεμβρίου 1981, η προθεσμία των 40 ημερών που αναφέρεται στο άρθρο 15 παράγραφος 3 του κανονισμού (ΕΟΚ) αριθ. 2729/81 παρατείνεται κατά 50 ημέρες από την εκπνοή της αρχικά προβλεπομένης προθεσμίας.  Στην περίπτωση που ο ενδιαφερόμενος δεν ενημερώνει τον εκδόσαντα οργανισμό περί των αποτελεσμάτων του διαγωνισμού προ της εκπνοής της παραταθείσας προθεσμίας, η εγγύηση καταπίπτει.  Άρθρο 2  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 27 Ιανουαρίου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 272 της 26. 9. 1981, σ. 19.  (3) ΕΕ αριθ. L 5 της 9. 1. 1982, σ. 5.